Diari Oficial de la Generalitat Valenciana


Sumari del DOGV 8397, del 04-10-2018 (2018/9070)

Informació pública de l'avaluació ambiental estratègica de la modificació puntual número 13 del Pla general d'ordenació urbana.
-------------------------------------------------------------------------------------------------------------------------------

### Dades del document

Número de DOGV
:   8397

Data del DOGV
:   04-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9070


Data del document
:   28-09-2018

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * pla d'urbanisme
    * administració local

Informació pública de l'avaluació ambiental estratègica de la modificació puntual número 13 del Pla general d'ordenació urbana. [2018/9070]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual núm. 13 del Pla general d'ordenació urbana de Monforte del Cid, la proposta del qual és la següent:  
  
1. Documentació presentada  
Per Resolució d'Alcaldia núm. 565/2016, de data 15.12.2016, s'adjudica contracte menor per a la redacció de documents per al desenvolupament del PAI del sector UBA-3.2 a Eva Leyer Amorós que, en data 29.11.2017, presenta els documents següents:  
- Projecte de modificació puntual núm. 13 del Pla general  
- Document inicial estratègic  
2. Antecedents  
Per Providència del regidor de Medi Ambient de data 21.12.2017, se sol·licita informe per a l'avaluació ambiental estratègica.  
És l'Ajuntament l'òrgan ambiental, en virtut de l'article 115 de la Llei 10/2015, de mesures fiscals, de gestió administrativa i financera i d'organització de la Generalitat que modifica l'article 48 de la LOTUP, en concret en l'apartat «c.2. en els instruments de planejament urbanístic que, en desplegament del planejament avaluat ambientalment, afecte únicament i exclusivament l'ordenació detallada del sòl urbanitzable definida en la present llei». L'òrgan ambiental i territorial serà, doncs, l'Ajuntament, en concret el regidor de Medi Ambient, delegació per Decret 236/2017, de data 02.05.2017.  
  
3. Planejament vigent  
El planejament vigent al terme municipal de Monforte del Cid és el Pla general, aprovat definitivament per la Comissió Territorial d'Urbanisme de data 27 de març de 2008. El dit planejament va ser sotmés a avaluació ambiental, i va obtindre declaració d'impacte ambiental el 8 de gener de 2008.  
No obstant això, de la dita declaració i aprovació van ser exclosos els sectors UZO-2 i UZO-5, basant-se en la Sentència del TSJCV de 10 de desembre de 2012.  
En el dit pla general s'inclou un sector denominat UBA-3 de sòl urbà industrial sotmés a programa d'actuació integrada.  
4. Modificació proposada  
La modificació proposada consisteix a permetre la delimitació d'unitats d'execució, ja que en el Pla general no es permetien perquè en la fitxa de planejament i gestió del sector constava textualment en l'apartat de «Programació i vinculació» «no-redelimitació, no-vinculació».  
La present modificació només suposa variar la fitxa de planejament i gestió de l'esmentat sector.  
La justificació de la modificació proposada s'inclou en l'apartat 2.1 de la memòria justificativa del projecte, i és conforme a l'interés públic.  
  
5. Consultes realitzades  
L'òrgan ambiental, d'acord amb l'article 51.1 de la LOTUP, ha sotmés la documentació aportada a consulta de:  
  
Consulta Informe Administració consultada  
21.12.2017 22.12.2017 Ajuntament - Departament d'Urbanisme  
21.12.2017 27.12.2017 Ajuntament - Departament de Medi Ambient  
  
  
6. Identificació i valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinària o simplificada, en funció de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP.  
Quant als informes sol·licitats, el Departament d'Urbanisme municipal assenyala que en la modificació de planejament no s'observa que contravinga la normativa d'aplicació.  
En l'informe de medi ambient i paisatge municipal conclou que no s'estima necessari establir criteris paisatgístics complementaris a la normativa del pla parcial.  
Realitzada l'anàlisi tècnica de la documentació presentada i els informes rebuts, s'observa que la modificació proposada no té efectes significatius sobre el medi ambient.  
7. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2003, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
8. Proposta d'acord  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Monforte del Cid, 28 de setembre de 2018.- El regidor de Medi Ambient: Ángel Gutiérrez Guillén.